— Акрамя культурнага боку, стараемся падтрымліваць спартыўныя мерапрыемствы, мясцовую ўстанову медыцыны, адукацыю і творчасць. Дабрачыннасць цяпер вельмі важная для любой еўрапейскай кампаніі, — заўважае кіраўнік прадпрыемства. — Ужо шэсць гадоў адораныя вучні з Лідчыны атрымліваюць падарункі за сваю працу, а лепшыя педагогі — за свае заслугі. Гэтыя мерапрыемствы мы ладзім разам з Гродзенскім абласным і Лідскім раённым выканкамамі, а таксама аддзелам адукацыі і культуры. Звяртаем увагу на дзяцей з няпоўных, шматдзетных сямей, на тых, хто трапляе ў складанае становішча.